Regrete pe Facebook după 2 zile. Poliţia Română transmite condoleanţe familiilor victimelor incendiului de la Piatra Neamţ.
Poliţia Română şi-a schimbat, luni la prânz, fotografia de copertă pe Facebook. Instituţia transmite astfel condoleanţe familiilor victimelor incendiului de la Piatra Neamţ. Postarea vine însă la aproape două zile de la momentul tragediei şi a stârnit reacţii.
Poliţia Română a ţinut să transmită condoleanţe familiilor victimelor incendiului de sâmbătă seara, de la Spitalul Judeţean Piatra Neamţ. Cum? Pe Facebook, printr-o poză cu lumânări aprinse. Un lucru remarcabil de altfel, doar că postarea poliţiei a venit la aproape 48 de ore distanţă de la momentul tragediei.Asta a atras reacţii agresive din partea oamenilor, care aşteaptă de la instituţiile statului şi alte schimbări în afară de cea a fotografiei de copertă.Românii au taxat întârzierea cu care a venit mesajul şi s-au întrebat dacă oamenii responsabili de social media în cadrul poliţiei au lucrat în weekend.Am selectat câteva dintre comentariile oamenilor pentru tine:Abia acum? Oamenii au murit încă de acum 2 zile!A avut liber băiatul care postează, sâmbătă şi duminică. Nu a avut net. Atât se poate şi la noi în România, schimbarea unei poze de copertă şi cam atât..cum ziceaţi, fapte, nu vorbe!Încercaţi să fiţi mai resppnsabili, adică încercaţi multe, dar nimic nu vă iese, nimic nu merge în ţara asta.Mulţumim, Poliţia Română! Noi ştim că nu puteţi schimba legile, dar măcar să le aplicaţi puteţi?!– Poliţia trebuie să se ocupe de infractori, nu să stea pe Facebook, sau nu mai au infractori? – Au destui. Mulţi sunt la ei în funcţii.Puteţi să puneţi ce poză vreţi voi, tot sclavii Guvernului sunteţi. Oare părinţii şi copiii voştri sunt mândri de ceea ce faceţi?